ועדת העבודה, הרווחה והבריאות, כנסת 18, פרוטוקול מספר 164, 2009-12-21 12:00

חיים כץ: שלום לכולם, אני מתכבד לפתוח את ישיבת ועדת העבודה הרווחה והבריאות, יום שני, ד' בטבת התש"ע, 21 לדצמבר 2009.

חיים כץ: הנושא היום הוא הצעת חוק ביטוח בריאות ממלכתי (תיקון מס' 47) של חבר הכנסת אריה אלדד.

חיים כץ: הנדון, בקשה לדיון נוסף בהצעת חוק ביטוח בריאות ממלכתי, פטור לתורם איבר, של חבר הכנסת אריה אלדד.

חיים כץ: ועדת העבודה הרווחה והבריאות דנה בהצעת החוק של חבר הכנסת אריה אלדד ואישרה את החוק למליאה בהכנה לקריאה שנייה ושלישית.

חיים כץ: פקידי האוצר הוזמנו אבל לאורך כל מהלך החוק לא מצאו זמן לבוא, בנוהל, לא של רביזיה רגילה, ביקשו לפתוח את הדיון ולערוך דיון נוסף בעניין.

חיים כץ: לפי איזה סעיף בחוק?

איל לב ארי: אנחנו משתמשים בסעיף 124 לתקנון הכנסת המאפשר לוועדה הנוגעת בדבר לחדש דיניה בהצעת החוק, גם לאחר שהונחה על שולחן הכנסת וכל עוד לא התחילה קריאה שנייה.

איל לב ארי: התהליך הוא שהוועדה צריכה להחליט האם היא פותחת את הדיונים בהצעת החוק מחדש ואם כן, צריך להודיע על כך ליושב ראש הכנסת ויושב ראש הכנסת מודיע על כך במליאה.

חיים כץ: נעבור להצבעה אם אנחנו מקבלים את בקשת האוצר, בעד זה לא לקבל את בקשת האוצר.

חיים כץ: מי בעד לא לקבל את בקשת האוצר ירים את ידו?

חיים כץ: הצבעה בעד רוב נגד – אין נמנעים: אין בקשת הסתייגות משרד האוצר לא נתקבלה

חיים כץ: מאחר ובהצבעה חברי הכנסת החליטו שלא לקבל את בקשת האוצר, הצעת החוק תעלה כפי שהוחלט בוועדה לקריאה שנייה ושלישית, תודה רבה לכולם הישיבה נעולה.